Birkir Jón Jónsson

Birkir Jón Jónsson (f. á Siglufirði 24. júlí 1979) er fyrrverandi varaformaður Framsóknarflokksins og sat á þingi fyrir flokkinn frá 2003-2013. Birkir Jón var varaformaður Framsóknarflokksins frá 2009-2013. Frá 2014 til 2022 var Birkir Jón bæjarfulltrúi í Kópavogi og formaður bæjarráðs frá 2018-2022. Birkir Jón sat í bæjarstjórn Fjallabyggðar 2006-2010.

Birkir útskrifaðist úr Fjölbrautaskóla Norðurlands vestra, Sauðárkróki 1999 og hefur stundað nám í stjórnmálafræði við Háskóla Íslands.

Birkir Jón sat um árabil í stjórn Félags ungra framsóknarmanna á Siglufirði og var einnig í stjórn Sambands ungra framsóknarmanna 1999-2001 og gengdi embætti varaformanns þess 2002-2003.

Á kjördæmisþingi sem haldið var á Egilsstöðum þann 15. mars 2009 var Birkir Jón kjörinn til að leiða lista Framsóknarflokksins í Norðausturkjördæmi í alþingiskosningunum 25. apríl 2009.

Tengill
 Æviágrip Alþingis
 Heimasíða Sambands Ungra Framsóknarmanna
 Heimasíða Birkis Jóns 

Flokkur:Þingmenn Framsóknarflokksins
Flokkur:Fólk fætt árið 1979
Flokkur:Varaformenn Framsóknarflokksins
Flokkur:Bæjarfulltrúar í Kópavogi